als_Latn dik_Latn sag_Latn
Prishtinw, 18 dhjetor 2013 – “ELKOS” SH.P.K. nuk ka plotësuar kushtet për tu pajisur me leje ndërtimi
Komuna e Prishtinës, sqaron opinionin se Drejtoria e Urbanizimit nuk ka pajisur me leje“ELKOS” SH.P.K., pasi që pronarët e se njëjtës nuk kanë plotësuar kushtet themelore të komunës sic ka qenë pagesa e borxhit ndaj Shtetit të mbetur pa paguar për ndërtimin e objektit në zonën industriale në shumen 1.467.237.00 euro që nga viti 2006, i cili objekt edhe tani e ka statusin e objektit të ndërtuar pa leje.
Komuna e Prishtinës me poshtë publikon letrën që drejtoria e urbanizmit i ka dërguar zyrtarëve të “ELKOS” SH.P.K. nga të cilët kërkon që para se të aplikojnë për leje ndërtimi t’i plotësojnë kushtet që janë paraparë me ligjet në fuqi.
Të nderuar,
o Lidhur me shqetësimet e juaja për vonesat procedurale për lejimin e ndërtimit të objektit tuaj në lagjen Sofalia, ky organ u a rikujton se:
· Parcelat në pronësinë e juaj kanë qen të ngarkuara me hipotekë deri me lirimin nga hipoteka sipas vendimit të zyrës komunale e kadastrit të Prishtinës nr. 011-954-6-248-Ç-988 dt. 10.12.2013 nga rezulton se në kuptim të legjislacionit në fuqi, në parcelat e hipotekuar nuk mund të zhvillohet veprimi pa pëlqimin e pengmarrësit të asaj prone;
· Çështja e formës së kompensimit të tokës për interes publik përmes aplikimit të koeficientit të ndërtimit edhe për sipërfaqet të kësaj toke ( interesi publik) është paraparë përmes marrëveshjes paraprake të nënshkruar me vullnet të plotë nga ju pra, marrëveshje kjo jo obligative sepse, nëse në çdo kohë hezitoni për këtë forum të kompensimit të tokës në falë ju mund të tërhiqeni nga kjo marrëveshje me kusht që dokumentacioni teknik i prezantuar të zvogëlohet sipas koeficientit të paraparë për bllokun urbanistik ndërtimor “ G2” të planit rregullues “Sofalia” ku edhe gjendet toka e juaj, përkatësisht me aplikim te koeficientit të ndërtimit vetëm brenda vijës ndërtimore ndërsa, toka e juaj jashtë vijës ndërtimore do ti nënshtrohet procedurës së paraparë për shpronësim sipas ligjit në fuqi për shpronësim.
· Në momentin që ju prezantoni dokumentacionin teknik sipas kritereve të parapara me planin rregullues te lagjes “Sofali” dhe legjislacionit tjetër në fuqi nga lemia e planifikimit dhe ajo e ndërtimit , ky organ do të përgatit vendimet dhe konkluzionet e ndërmjetme të kësaj procedure si dhe pas dhënies së pëlqimit përkatës në projekt kryesor do të përgatitet leja ndërtimore.
· Po ashtu, për mes kësaj shkrese ua përkujtojmë se në bazë të vendimit nr 01 nr. 031-3111 dt. 20.12.2011 leja ndërtimore sipas kësaj kërkese nuk do të ipet në dorëzim pa përmbushjen e borxhit tuaj ndaj Shtetit të mbetur pa paguar për ndërtimin e objektit në zonën industriale në shumën 1.467.237.00 euro që nga viti 2006, i cili objekt edhe tani e ka statusin e objektit të ndërtuar pa leje.
Andaj, Komuna e Prishtinës, kërkon nga të lartpërmendurit se para se t’i përdorin punëtorët për interesa të tyre të ngushta personale dhe në kundërshtim me të gjitha normat ligjore, të respektojnë shtetin dhe normat ligjore të shtetit në mënyrë që organi kompetent, në këtë rast Drejtoria e Urbanizmit të mund të pajise me leje ndërtimi. /KI/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn